68. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1062060/270/0015 της 24/25 Μαΐου 1989 (ΦΕΚ Β’ 389) Τροποποίηση διατάξεων του άρθρ. 47 του Κ.Φ.Σ. Έχοντας υπόψη: 1.Τις διατάξεις του πρώτου, του δεύτερου και τρίτου εδαφίου της παρ. 1 του άρθρ. 47 του Κ.Φ.Σ. (Π.Δ. 99/1977 – Α 34), όπως ισχύουν. 2.Ότι η επιβολή προστίμων, με βάση τις πιο πάνω διατάξεις, σε ορισμένες ακραίες περιπτώσεις οδηγούν στον καταλογισμό πολύ μεγάλων χρηματικών ποινών σε σχέση με τη σοβαρότητα της παράβασης, αποφασίζουμε: 1.(Αντικαθίστανται τα εδάφια πρώτο, δεύτερο και τρίτο της παρ. 1 άρθρ. 47 Π.Δ. 99/1977, ΦΕΚ Α’ 34, ανωτ. αριθ. 30). 2.Παραβάσεις των διατάξεων του Κώδικα Φορολογικών Στοιχείων που διαπράχθηκαν από την 1 η  Ιαν. 1987 μέχρι την 25 η  Μαΐου 1989, ανεξάρτητα από το χρόνο διαπίστωσής τους από τις φορολογικές αρχές, για τις οποίες δεν έχουν εκδοθεί από τους Προϊσταμένους των Δημοσίων Οικονομικών Υπηρεσιών οι σχετικές αποφάσεις επιβολής προστίμου, ή έχουν εκδοθεί οι αποφάσεις αυτές και μέχρι την 25 η  Μαΐου 1989 δεν έχουν περαιωθεί οριστικά με διοικητική επίλυση της διαφοράς ή εκκρεμεί η συζήτηση προσφυγής κατ’ αυτών ενώπιον του Διοικητικού Πρωτοδικείου, κρίνονται με βάση τις διατάξεις της παρ. 1 της απόφασης αυτής, σε ότι αφορά το ποσό του προστίμου που επιβάλλεται. Σελ. 136,204 Τεύχος 1437 Σελ. 22 27.Β.δ.67-68 Βιβλία και Φορολογικά Στοιχεία Για τις υποθέσεις που εκκρεμούν ενώπιον των Διοικητικών Πρωτοδικείων, οι ενδιαφερόμενοι μπορούν με αίτησή τους που πρέπει να υποβληθεί στον αρμόδιο Προϊστάμενο της Δημόσιας Οικονομικής Υπηρεσίας μέχρι και της 30ης Ιουν. 1989, να ζητήσουν τη διοικητική επίλυση της διαφοράς με βάση τις διατάξεις της προηγούμενης παραγράφου, οπότε καταργείται η σχετική φορολογική δίκη, ακολουθουμένης της διαδικασίας του Ν.Δ. 4600/1966 (Α 242). Στην περίπτωση που δεν επιτευχθεί η διοικητική επίλυση της διαφοράς οι υποθέσεις αυτές κρίνονται με βάση τις διατάξεις που ίσχυαν κατά το χρόνο διάπραξης της παράβασης. Παραβάσεις του πρώτου εδαφίου αυτής της παραγράφου, που αφορούν σε περιπτώσεις διακίνησης  αγαθών χωρίς το συνοδευτικό φορολογικό στοιχείο που προβλέπεται από τις διατάξεις του Κ.Φ.Σ., θεωρείται ότι δεν έχουν ως αποτέλεσμα την απόκρυψη της συναλλαγής και τιμωρούνται με το πρόστιμο του πρώτου εδαφίου της παρ.1 της παρούσας απόφασης, κατά περίπτωση, εφόσον για την αξία των συναλλαγών αυτών εκδόθηκαν εμπρόθεσμα και καταχωρήθηκαν στα βιβλία του υπόχρεου τα προβλεπόμενα για κάθε συναλλαγή φορολογικά στοιχεία. 3.Η απόφασή μας με αριθ. πρωτ. 1046329/196/ 17.4.1989 (ΦΕΚ Β’ 275) καταργείται. Η παρούσα απόφαση, που ισχύει από την 25 η  Μαϊου 1989, να δημοσιευθεί στην Εφημερίδα της Κυβερνήσεως και να κυρωθεί με νόμο. Κυρώθηκε και από την δημοσίευσή της έχει ισχύ νόμου από το εδάφ. δ’ της παρ. 5 άρθρ. 51 Νόμ. 1882/1990, ΦΕΚ Α’ 43, (διόρθ. σφαλμ. στο ΦΕΚ Α’ 51/6-4-1990), (κατωτ. σελ. 196, 427). 